《游崆峒岩和洪邑侯韵》
明代·黄守谊

空洞争传胜十洲，郁葱佳气望中浮。流霞点缀孤屿色，寒泉滴沥荒林幽。

丹乳悬光灿明月，苍虬忽动虚亭秋。使君暇馀且问俗，风烟一剑褰裳收。

兴来高咏阳春曲，缤纷白雪洒貂裘。我亦长吟不能已，磨崖其拟纪驩游。

作者简介：黄守谊，阳春人。明思宗崇祯诸生，古田训导。事见清康熙《阳春县志》卷八。